stanford-oval/wikipedia huggingface dataset:
נוק (קורא ספרים אלקטרוני)

| --- | --- |


 מידע כללי
 מפתח:  בארנס אנד נובל 
 יצרן:  בארנס אנד נובל
 מידע טכני
 מערכת הפעלה:  אנדרואיד
 זיכרון:  2GB ואפשרות הרחבה ל-32GB.
 מסך:  6 אינץ' אלכסוני, 600 × 800 פיקסל, 167 ppi צפיפות נייר אלקטרוני אלקטרופורטי
 קלט:  מסך מגע, כפתור "בית" וכפתורי דפדוף.
 קישוריות:  USB 2.0 ,Wi-Fi
 מידות
 משקל:  212 גרם (Nook Simple Touch)
 nook.com
 
נוק (באנגלית: NOOK) הוא קורא ספרים אלקטרוני - מכשיר נייד לקריאת ספרים אלקטרוניים, שהושק על ידי בארנס אנד נובל ב־2009. הוא עושה שימוש בטכנולוגיית תצוגה נייר אלקטרוני אך ישנם גם דגמים שמשתמשים בתצוגת LCD. קורא ספרים בפורמט PDF וכן בפורמט הפתוח EPUB. למרות תמיכת המכשיר ב-EPUB, הוא אינו תומך בעברית באופן רשמי.
משנת 2009 יצאו מספר דגמים שונים של נוק בשני מסלולים:
מכשירים מבוססי דיו אלקטרוני - נוק (Nook Classic), נוק סימפל טאצ' (Nook Simple Touch) ולאחרונה גם נוק סימפל טאצ' עם תאורת קריאה (Nook Simple Touch with GlowLight) שמאפשר קריאה בחשיכה באמצעות תאורה מיוחדת שמאירה את המסך.
מכשירים מבוססי LCD - נוק קולור (Nook Color), נוק טאבלט ונוק HD (Nook HD)
בין התכונות המעניינות של המכשיר קיימת גם יכולת השאלה למשתמשים אחרים (במגבלות מסוימות). כמו כן, ניתן לקרוא באמצעות המכשיר באופן חופשי בחנויות של בארנס אנד נובל.
בשנת 2014 יצאה גרסה של נוק מתוצרת חברת סמסונג, "Galaxy Tab 4 NOOK", הזהה מבחינת חומרה ל-Samsung Galaxy Tab‏ 4 7.0.
הערות שוליים

↑  עומר כביר, Nook, הדור הבא: בארנס אנד נובל חוזרת לשוק הטאבלטים, באתר כלכליסט, 21 באוגוסט 2014
| --- | --- |
בקרת זהויות :  NLI: 987007597787105171  LCCN: sh2011002102
הצהרת הון (מס הכנסה)

ערך זה עוסק בהצהרת הון לרשות המיסים. אם התכוונתם להצהרת הון של ממלא משרה ציבורית, ראו .
הצהרת הון היא דיווח של תושב ישראל לרשות המיסים על הנכסים הנמצאים בבעלותו בתאריך מסוים. הצהרת הון נועדה לאפשר לרשות המיסים לגלות, באמצעות השוואה בין שתי הצהרות הון עוקבות, גידול בלתי מוסבר בהון, שמעלה חשד להעלמת הכנסות.
הצהרת הון יש למלא רק לפי דרישה מפורשת של רשות המיסים, ובדרך כלל נדרשים להגישה מי שחייבים בהגשת דו"ח שנתי על הכנסות, כלומר עצמאים ובעלי חברות, וכן שכירים שהכנסתם עולה על סכום מסוים שנקבע בתקנות. לאחר הגשת הצהרת הון אחת, יידרש הנישום (אותו אדם שיש לו "תיק במס הכנסה") להגיש אחת לכל כמה שנים הצהרה נוספת. בנוסף, רשות המיסים נוהגת לדרוש הצהרת הון בכל מקרה של חשד להעלמת הכנסות.
מבנה הצהרת הון

ההצהרה היא דין וחשבון של יחיד, של בני זוג או משפחה, וכוללת דיווח מפורט על רכושו של הנישום, ובכלל זה: נכסים בבעלותו כמו דירה או מגרש, תוכניות חיסכון וניירות ערך, מזומנים, כלי רכב, תכולת הדירה, תכשיטים, יצירות אמנות, זכויות שיש לו בנכסים אחרים, וכדומה. במקביל, נרשמות בהצהרה כל התחייבויותיו של המגיש, ובכלל זה: התחייבויות כספיות לאנשים וחברות, משכנתאות וכל הלוואה שנטל ועליו להחזיר.
ההפרש בין הנכסים והרכוש בבעלותו פחות ההתחייבויות, הוא הסך הכולל של ההון עליו מצהיר הנישום.
כל נכס או התחייבות אשר מדווחים בהצהרה, מוגשים בליווי מסמכים לאימות הרישום. כך למשל, מצורפים אישורי בנקים, קופות גמל, נסח דירה, או רישיון רכב וכדומה. לאימות פרטים יוצאי דופן, כמו מתנה בשווי גדול מהרגיל – יצורף מסמך המאמת את קבלת המתנה. מסיבה זו כדאי לשמור כל מסמך הנוגע לרכישת נכס או לקבלת הכנסה חריגה.
חשיבותה של הצהרת ההון

הצהרת הון היא אחד הכלים העיקריים המשמשים את פקיד השומה בבואו לבדוק האם דיווחיו של הנישום על הכנסותיו משקפים את המציאות והאם שילם כראוי את המסים שהוטלו עליו או התחמק מהם.
הבדיקה נעשית בדרך של השוואה בין הצהרות הון שהוגשו לאורך מספר שנים. עיקרה: האם הונו של הנישום גדל בצורה סבירה, התואמת את הדיווחים שהגיש בדו"חות השנתיים למס הכנסה, או שיש פער בלתי סביר. כך למשל מי שמצהיר פעם אחת על הון הכולל דירה אחת בבעלותו, ובהצהרה הבאה יצהיר על 4 דירות ומגרשים בבעלותו, בעוד הוא משתכר משכורת ממוצעת וכך הוא מדווח מדי שנה – ייראה הדבר בלתי סביר בעיני הבודק. אלא אם כן יצהיר הנישום על ירושה שקיבל, או נישואים עם מיליונר\ית וקבלת חזקה על נכסים כחוק.
פקיד השומה נעזר בבדיקותיו ב"טבלאות מחיה" המשקפות ממוצע של הוצאות מחיה התואמות למגיש ההצהרה. בנוסף נבדקים רישומים שונים המופיעים במאגרי מידע הנמצאים ברשות פקידי שומה: כמו מספר הנסיעות לחו"ל.
כאשר נראה לפקיד שומה כי הונו של הנישום גדל בצורה בלתי סבירה, והסבריו של הנישום לא הניחו את דעתו, הוא עלול להגיש לו דרישה לתשלום מס המשקף לדעתו את הגידול בהון. לעיתים קרובות נדמה לאזרח כי פקיד השומה נוהג בשרירות לב בעת הקביעה, וענייני שומות באים לדיון בבית המשפט. במקרים כאלה בדרך כלל מוטלת על הנישום חובה להוכיח כי דיווח כראוי על הכנסותיו וכי הפער בין שתי הצהרות ההון סביר.
חשיבותה של הצהרת ההון > מטרות נוספות

באמצעות הצהרת הון יכול פקיד השומה לבדוק מקורות הכנסה נוספים של הנישום. אם למשל יש לו 3 דירות, יש להניח כי הוא נהנה מהכנסות נוספות בגין השכרת דירה.
באמצעותה יכול פקיד השומה לאתר נכסים של צד ג'. אם למשל נרשמה הלוואה בסכום גבוה של צד ג' למגיש ההצהרה, יבדוק פקיד השומה את נכסיו לאמת את יכולתו להלוות סכומי כסף גדולים.
הצהרת הון ראשונה

הצהרת הון ראשונה, נדרשת בדרך כלל עם המעבר של אדם למעמד של נישום החייב בדיווח שנתי על הכנסותיו (פתיחת עסק עצמאי או הקמת חברה בע"מ). לאחר מכן יידרש אחת לכל כמה שנים להגיש הצהרת הון נוספת.
הצהרה ראשונה שקיבל הנישום, היא החשובה מכל ההצהרות הבאות, כיוון שהיא מהווה את הבסיס לכל הבדיקות שיבואו בשנים הבאות, ולכן מקפידים יועצי המס ורואי החשבון לסייע לנישומים לדקדק יותר ברישומי הצהרה זו ולא להחסיר כל דרך אפשרית למיצוי הרישום אשר ייטיב עמם.
המחלוקת סביב הצהרת הון

מעת לעת עולות הדרישות להחלתה של הצהרת הון על כל האזרחים במדינה, ואף נשמעות כוונות לעשות זאת כדי להגביר את הפיקוח על תנועות ההון ולהבטיח שקיפות הכנסותיו של כל אזרח בפני השלטונות. נכון להיום לא הוחלה תקנה כזו, בין היתר בגלל הקושי לאכוף אותה.
מנגד, בעיני רבים הצהרת ההון נחשבת כחדירה של השלטון לפרטיות האזרח. מילוי הדו"ח מהווה עבורם נטל ומועקה בזמן שהם נדרשים למלא אותו, וזאת עקב הצורך בחשיפה אישית כלפי מוסד ממשלתי ועיניים זרות.
יומני החנונית

כרך הספר הראשון בסדרה (בשפה העברית)
יומני החנונית (באנגלית: Dork Diaries) היא סדרת רבי מכר אשר נכתבה ואויירה על ידי הסופרת רייצ'ל רנה ראסל. הגרסה העברית של הסדרה יצאה לאור בשנת 2012 בהוצאת ספר לכל בתרגום של תומר קרמן ואורית יואב ובעריכת הילה לזרוביץ-שרמן. בספר מסופר על דמות בשם ניקי ג'יי מקסוול, שאמא שלה קנתה לה יומן כדי שתכתוב את כל תחושותיה והרגשותיה. סדרת הספרים מזכירה את הספרים "יומנו של חנון" של ג'ף קיני.
תקציר הספרים

בספרים, ניקי מתמודדת עם המבוכה שהיא קיבלה מלגה לחטיבת הביניים וק"ד מכיוון שאביה מדביר שם, עם בעיות שהאויבת המושבעת שלה מקנזי יוצרת לה, עם הצרות שאחותה הקטנה בריאנה עושה, ועם הקשיים שלה לספר לברנדון שהיא מחבבת אותו. אבל לא הכל אפל בחיים שלה, כי תמיד היא מוקפת בחברותיה הטובות קלואי וזואי.
תקציר הספרים > תקציר ספר ראשון - סיפורים מהחיים הלא-ממש מדהימים

ניקי מפחדת שאביה יעזוב את עבודתו בבית הספר והיא תאבד את המלגה. למזלה היא מצאה פתרון: בבית הספר מתקיימת תחרות אומנות שהמנצח בה יזכה בחמש מאות דולר, בדרך היא חווה הרבה בעיות.
תקציר הספרים > תקציר ספר שני - סיפורים מהחיים של ילדת מסיבות לא כל כך מקובלת

ניקי הולכת למסיבת יום ליל כל הקדושים של וק"ד ומנסה להיות בשלושה מקומות : במסיבה שלה בתור חברה של קלואי וזואי, במסיבה שלה בתור הדייט של ברנדון ובמסיבת הבלט של בריאנה .
תקציר הספרים > תקציר ספר שלישי - סיפורים מהחיים של כוכבת רוק לא ממש מוכשרת

ניקי וחבריה משתתפים בתחרות להקות, שהפרס אליה היא אודישן לתוכנית טלוויזיה אך בדרך נתקלים בבעיות עם מקנזי והלהקה שלה.
תקציר הספרים > תקציר ספר רביעי - סיפורים של נסיכת קרח לא ממש מלכותית

בבית הספר יש תחרות החלקה על הקרח וניקי וחברותיה משתתפות בה.
לתחרות צריך למצוא ארגון צדקה שאליו יוכלו לתרום את הכסף, הבנות מחליטות שיתרמו לכלבייה "גן גורים" של בטי ופיל-סבו וסבתו של ברנדון שעובדים בכלבייה, ואם לא יוכלו להשיג מספיק כסף הכלבייה תיסגר וברנדון לא יוכל להישאר בוק"ד וייאלץ לעבור לגור במדינה אחרת.
במהלך הסיפור ניקי וחברותיה קלואי וזואי נתקלות בבעיות אך מצליחות להתגבר עליהן בדרכים שונות.
תקציר הספרים > תקציר הספר "סיפורו של יומן"

ניקי מאבדת את יומנה וחושדת במקנזי שאולי היא גנבה לה אותו. רייצ'ל מסבירה איך לכתוב יומן ומחלקת עצות במהלך הספר. ספר זה הוא סיפור וחלקי כתיבה שונים שבהם ניתן לכתוב בהם.
בסוף הספר ישנם עמודים לכתיבת יומן.
תקציר הספרים > תקציר ספר חמישי - גברת - הכל יודעת - לא ממש חכמה

ניקי מצטרפת למערכת העיתון כדי לראות אם מקנזי מלכלכת עליה, וכותבת טור עצות בשם העט "גברת-הכול-יודעת".
תקציר הספרים > תקציר ספר שישי - סיפורים מהחיים של שוברת לבבות לא ממש שמחה

ניקי הולכת לנשף יום האהבה. רוצה להזמין את ברנדון אך מקנזי אומרת לה שכבר הזמינה אותו. אך אינה יודעת אם אמר לה כן או לא.
העלילה מסתבכת כשניקי מקבלת הודעות מוזרות ומעליבות מברנדון שבסוף התגלה שהן מאח של תיאו.
תקציר הספרים > תקציר ספר שביעי - סיפורים מהחיים של כוכבת טלוויזיה לא כל כך זוהרת

לאחר שבספר השלישי ניקי וחברי הלהקה שלה (ניקי, קלואי, זואי, ברנדון, ויולט, תיאו ומרקוס) "האמת אנחנו עדיין לא יודעים" זכו בהקלטה עם טרוור צ'ייס (מפיק טלוויזיה מפורסם) של השיר "החנונים שולטים" ניקי מקבלת תוכנית טלוויזיה משלה. בהתחלה זה נראה כמו רעיון טוב עד שהבמאית והצוות שלה מתחילים לפלוש לחייה הפרטיים ולעקוב אחריה. בנוסף לכך מקנזי מנצלת את ההזדמנות ומלכלכת על מערכת היחסים של ניקי וברנדון בטלוויזיה. יש ערב שלם ללהקה להשקת דיסקים וברנדון מנצל את ההזדמנות לקשר עם ניקי ......
תקציר הספרים > תקציר הספר "או מיי גאד זה בדיוק היומן שרציתי"

ניקי נותנת שאלות ועצות לקוראי הספר המספיקות לשנתיים כולל שאלות בונוס נוספות.
הספר נקרא גם ״OMG זה בדיוק היומן שרציתי".
תקציר הספרים > תקציר ספר שמיני - סיפורים מהחיים עם סוף לא ממש מהאגדות

ניקי נפצעת במהלך משחק בשיעור ספורט ומוצאת את עצמה בארץ האגדות ומנסה למצוא את דרכה הביתה, תוך כדי שהיא מנסה להימלט מהמכשפה הרעה שעוקבת אחריה.
תקציר הספרים > תקציר ספר תשיעי - סיפורים מהחיים של דרמה קווין לא ממש חנונית

ניקי מגלה שברנדון נישק אותה רק בגלל התערבות, ומאוחר יותר מקנזי גונבת את היומן של ניקי ומתחילה לכתוב בו בעצמה, ובמהלכו מתכוננת למעבר לבית ספר אחר יוקרתי יותר, וכותבת מכתבים מרושעים בתור "גברת הכל יודעת". כשהיומן חוזר אל ניקי היא מגלה שקלואי עשתה גשר בשיניים, ולא דיברה איתה על זה כי מקנזי שלחה לה מכתב מרושע והיא חשבה שניקי שלחה אותו.
תקציר הספרים > תקציר ספר עשירי - סיפורים מהחיים של דוגיסיטר לא ממש מושלמת

ניקי וברנדון חוזרים מקונדיטוריה לאחר היתקלות במקנזי (שגנבה את הזהות של ניקי כדי להרשים את הילדים בנורת' המפטון הילס, התיכון החדש שעברה אליו) לגן גורים (החנות שברנדון עובד בה) ומגלים את הולי - כלבת גולדן רטריבר עם שבעה גורים שהבעלים שלה עברה לבית אבות. ברנדון אומר שהם לא יכולים להכניס אותה כיוון שאין להם מקום, ובכל מקום אחר עלולים להרוג אותם. ניקי מציעה שיחביאו אותם בתורות עד שיתפנה אצלם מקום, והגורים לא מפסיקים לעשות בלגן.
תקציר הספרים > תקציר ספר אחד עשר - סיפורים מהחיים של חברה לא-ממש חברותית

המזל הרע שוב מכה בניקי מקסוול. מכל בתי הספר בסביבה היא נתקעה בתוכנית חילופי תלמידים בבית הספר נורת' המפטון הילס, שהוא בית הספר החדש של מקנזי.
תקציר הספרים > תקציר ספר שנים עשר - סיפורים מהחיים על אסון קראש לא ממש סודי

לניקי יש המון תוכניות לקיץ, אבל יש לה סוד גדול שעלול לשבש את הכול עם ברנדון ועם החברות הטובות ביותר שלה. בנוסף, היא גם צריכה להתמודד עם דרמה לא צפויה עם הקראש שלה ועם מישהו חדש שגם לו יש קראש על ניקי. מקנזי נושפת בעורפה וממשיכה עם התעלולים המרושעים שלה.
הוצאה לאור בישראל

הספר הראשון יצא בישראל בשנת 2012, והיה אהוד בקרב קוראיו. הספר השני יצא לאור ב-2013, הספר השלישי יצא במהלך 2013, והספר הרביעי יצא לאור ב-2014, הספר החמישי והספר השישי יצאו בשנת 2015.
הווריאציות

| --- | --- |

 תקופת הפעילות:  1966–1975 (כ־9 שנים)
 סוגה:  הארד רוק, רוק אנד רול, בלוז, רית'ם אנד בלוז, מזרח תיכונית
 חברת תקליטים:  Magic,‏ EMI/Pathé Records,‏ Buddah
 חברים
 אף. אר. דוד 
 
הווריאציות (בצרפתית: Les Variations) הייתה להקת רוק צרפתית שביצעה שירים באנגלית ופעלה בשנות ה-60 ואמצע שנות ה-70 של המאה ה-20. היא הייתה הלהקה הצרפתית הראשונה שהופיעה בארצות הברית וחתמה חוזים עם חברות תקליטים מקומיות, והראשונה לרשום שיאים על להיטיה שם.
כלהקה שהורכבה בעיקר מיהודים ילידי מרוקו ותוניסיה, בשני אלבומיה האחרונים, "מורוקן רול" ו"קפה דה פריז" הלחנים, העיבודים והמילים הכילו מנגינות וסיפורים מהתרבות של יהודי ספרד וצפון אפריקה. בעזרת סגנון זה, הציגה הלקה פיוז'ן רוק חדש המכונה כיום מורוקן רול (Moroccanroll) שהשפיע על להקות רוק מערביות רבות בעשורים האחרונים.
דיסקוגרפיה

Nador, 1969
Take It or Leave It, 1973
Moroccan Roll, 1974
Cafe De Paris, 1975
חברי הלהקה > כיום

לורה מיינה - שירה (2012–הווה)
מארק טובלי - גיטרה (1966–1975 ו-2012–הווה)
פרנק סיטבון - קלידים (2012–הווה)
פיליפ בלמה - בס (2012–הווה)
פיירה ולו - תופים (2012–הווה)
חברי הלהקה > בעבר

ג'ו פיליפ לוי - שירה (1966–1973)
מישל שבלייה - שירה (1971)
רוברט פיטוסי (FR David) - שירה (1973–1975)
מוריס מימון - כינור (1975)
ז'אק מישלי - גיטרה (1966)
ז'אן-פייר אזולאי - גיטרה (1966)
אלבריטון מק'קליין - גיטרה
ג'ים מוריס - קלידים (1974–1975)
גיא דה ביר - בס (1966)
ז'אק גרנדה - בס (1966–1975)
אלן סוזן - בס (1972)
יצחק "ג'קי" ביטון - תופים (1966–1975)
הרטה אוברהויזר

| --- | --- |

הרטה אוברהויזר בזמן משפט הרופאים (1946-1947)
 לידה:  15 במאי 1911 קלן 
 פטירה:  24 בינואר 1978 (בגיל 66) לינץ אם ריין, הרפובליקה הפדרלית של גרמניה 
 מדינה:  גרמניה 
 השכלה:  אוניברסיטת בון  אוניברסיטת דיסלדורף 
 תקופת הפעילות:  מ-1937 
 פעולות ומבצעים
 מלחמת העולם השנייה 
 
הרטה אוברהויזר (בגרמנית: Herta Oberheuser; 15 במאי 1911 –  24 בינואר 1978) הייתה רופאה נאצית ופושעת מלחמה גרמנייה, שהשתתפה בניסויים רפואיים בבני אדם במחנה הריכוז ראוונסבריק בין השנים 1943-1940.
השכלה וחברות במפלגה הנאצית

בשנת 1937, אוברהויזר קיבלה את תעודת הרפואה שלה עם התמחות ברפואת עור. מעט לאחר מכן היא הצטרפה למפלגה הנאצית כמתמחה, ומאוחר יותר שירתה כרופאה באגודת הנערות הגרמניות. ב-1940, במהלך מלחמת העולם השנייה היא מונתה לשרת כעוזרת של ד״ר קארל גבהרדט - שהיה אז מנתח בכיר באס אס ורופאו האישי של היינריך הימלר.
פשעי מלחמה

אוברהויזר פעלה תחת השגחתו של ד״ר קארל גבהרדט, עם קבוצת רופאים נוספים ששמה היה "קבוצת הוהנליכן"(Hohenlychen group). מטרת הניסויים הייתה למצוא טיפולים שיתאימו ללוחמים שחזרו פצועים מהקרבות.
86 נשים פולניות השתתפו בניסויים. הנשים חולקו ל-2 קבוצות ניסוי.
בקבוצת ניסוי ראשונה, רצו לבדוק שימוש באנטיביוטיקה מסוג סולפנאמיד כשיטת טיפול בפצעים. היא והצוות שלה פצעו במכוון את הקורבנות וזיהמו את הפצעים באמצעות שימוש בחיידקים ספציפיים והחדרת חפצים שונים כגון זכוכיות, שבבי עץ, נסורת, לכלוך ועוד, על מנת לעורר דלקת וזיהום. במהלך הניסוי הם ניסו לדמות ככל האפשר את פצעי הקרב, ניתחו את הנשים וקשרו את כלי הדם באזורי הגפיים, על מנת לחסום זרימת דם לאזורי הפגיעה. כל זאת על מנת לשחזר את פצעי הקרב שהנפוץ ביותר היה נמק מסוג גנגריאה.
בקבוצת ניסוי שנייה, החוקרים רצו לבדוק את יכולת הרגנרציה של העצמות, השרירים והעצבים. במהלך הניסוי הם שברו לקורבנות עצמות, כרתו גפיים וביצעו השתלות עצם מרגל אחת לשנייה.
לא התקבלו תוצאות מחקר כלשהן כתוצאה מהניסויים. באותה העת, מחקרים ופרסומים מדעיים קודמים כבר הוכיחו כי שימוש בסולפנאמיד אינו יכול לטפל בפצעים נרחבים ובנמקים מסוג גנגריאה.
אוברהויזר הייתה אחראית לטיפול הפוסט אופרטיבי של הקורבנות, אך בפועל לא השגיחה עליהן, לא טיפלה בהן ורק החמירה את הפציעות שלהן.
לאחר מלחמת העולם השנייה

אוברהויזר הייתה האישה היחידה שנתבעה במשפט הרופאים בגרמניה. אוברהויזר הואשמה בביצוע ניסויים רפואיים נתעבים בעלי פוטנציאל קטלני לנחקרים, בנטילת אחראיות והשתתפות בפשעים רפואיים במחנה ראוונסבריק.
עדויות סיפרו על כך שכלל לא טיפלה בפצועות לאחר הפרוצדורות שעברו, לא ניתנו להן משככי כאבים, תרופות או משהו להקלה על מצבן. עדות נוספת מאת סטפניה לוקוטה הייתה על כך שאוברהויזר סירבה לתת מים למטופלות, וכשנתנה ערבבה אותם עם חומץ וגרמה להרעלתן.
היא נידונה לעשרים שנות מאסר בכלא לנדסברג, שוחררה באפריל 1952 בשל התנהגות טובה, ולאחר מכן הועסקה כרופאת משפחה בגרמניה. היא פוטרה ממקום עבודתה ב-1956, ורישיונה לעסוק ברפואה נשלל ב-1958, בעקבות זיהויה על ידי אחד מקורבנותיה. היא נפטרה בגרמניה בבית אבות בשנת 1978.
לקריאה נוספת

בנות הלילך מאת מרתה הול קלי. מאנגלית: שאול לוין. כנרת זמורה ביתן, 2020
חנות אפליקציות

חנות אפליקציות היא פלטפורמה להפצה דיגיטלית של אפליקציות סלולרית למכשירים ניידים (טאבלט או סמארטפון), המאפשרת להוריד ולהתקין דרכה יישומונים (אפליקציות).
חנויות רשמיות וחיצוניות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
על פי רוב, כשקונים מכשיר נייד, המכשיר מגיע עם יישומון חנות אפליקציות רשמי המותקן כבר בתוכו. במכשירים הפועלים על מערכת ההפעלה אנדרואיד – "Google Play", במכשירים של חברת אפל הפועלים על מערכת הפעלה iOS – ‏"App Store", ובמכשירים הפועלים על מערכת ההפעלה Windows 10 Mobile – "Microsoft Store".
בהתאם למדיניות הנהוגה בחברות הנ"ל, Google Play היא חנות פתוחה, המאפשרת לכל מפתח להציג את היישומונים שלו בחנות תמורת סכום סמלי, בתנאי שהיישומון עובר את בדיקות התוכנה והבטיחות של גוגל ואינו חורג מתקנונהּ, ואילו App Store היא חנות סגורה יותר, שבה הרבה יותר קשה לקבל אישור להעלאת יישומונים אליה. אפל גם גובה לעצמה 30% מהתשלומים עבור והשימוש ביישומונים שנרכשו או נשכרו לתקופה בחנות האפליקציות שלה. החברה מציעה תוכנית לעסקים קטנים - במסגרתה עסקים שמחזורם נמוך ממיליון דולר משלמים 15% מהחיובים שלהם.
לעיתים, משתמשים אינם מסכימים עם ההגבלות והמגבלות הכרוכות בחנויות האפליקציות הרשמיות, המשפיעות במידה רבה על מגוון היישומונים המצויים וזמינים בהן (כמו גם גרסאות קודמות של יישומונים וכו'). במקרים כאלה, משתמשים בוחרים להוריד חנויות אפליקציות חיצוניות חלופיות, שפותחו על ידי אנשים פרטיים. דוגמאות לחנות כזו למערכת הפעלה אנדרואיד הן Aptoide ו-BlueStacks App Player.
בסביבת iOS אין אפשרות להתקין חנות אפליקציות חיצונית, אלא אם כן המכשיר נפרץ כדי לאפשר בו שינויים (מודים) שאינם מאושרים על ידי אפל.
בשנת 2021 התבצעה פנייה פומבית של ארגון ICPEN, המאגד בתוכו 27 רשויות להגנת הצרכן ממדינות שונות, ושל GPEN, המאגד מספר ארגונים להגנת הפרטיות, ביצעו אפל וגוגל שינוי המגביר את שקיפות השימוש במידע אישי מטעם האפליקציות שבחנות האפליקציות.
הערות שוליים

↑  Alex Baggott, Every Apple App Store fee, explained: How much, for what, and when, Apple Insider, ‏8/1/2023
↑  בעקבות פניית הרשות להגנת הצרכן ולסחר הוגן והרשות להגנת הפרטיות יחד עם עוד 26 רשויות מקבילות להגנת הצרכן ולסחר הוגן ורשויות להגנת הפרטיות בעולם החברות Apple ו Google יספקו בחנויות האפליקציות שלהן מידע מפורט לגבי האיסוף והשימוש במידע האישי של הצרכנים, באתר Gov.il, ‏10/6/2021
טירסו דה מולינה

| --- | --- |

 לידה:  24 במרץ 1583 מדריד, כתר קסטיליה 
 פטירה:  12 במרץ 1648 (בגיל 64) אלמסאן, כתר קסטיליה 
 שם לידה:  Gabriel José López y Telléz 
 מדינה:  ספרד 
 מקום קבורה:  אלמסאן 
 השכלה:  אוניברסיטת אלקלה 
 השקפה דתית:  נצרות קתולית 
 חתימה:   
 
טירסו דה מולינה (בספרדית: Tirso de Molina; שמו שניתן לו לאחר לידתו: גבריאל טֶלְייֶס, (בספרדית: Gabriel Téllez);‏ 24 במרץ 1579 מדריד – 20 בפברואר או 12 במרץ 1648 אלמסאן (Almazán) שבחבל אראגון) היה מחזאי, משורר ופרוזאיקן ספרדי, אחד מגדולי הסופרים של הבארוק הספרדי ושל מאת הזהב בתולדות התרבות הספרדית. היה נזיר, חבר במסדר המרצדיאני.
ידוע במיוחד בגלל המחזה "El Burlador de Sevilla y Covidado de piedra" (הפתיין מסביליה והאורח מאבן) שבו הגיבור הראשי הוא דון חואן, סמל לאינדיבידואליזם חסר המעצורים, הפתיין הבוגד התמידי, שהיווה השראה ליוצרים כמו מולייר, מוצרט ולורנצו דה פונטה (באופרה "דון ג'ובאני)" וביירון.
רקע משפחתי וילדותו

הנתונים הביוגרפיים על טירסו דה מולינה בעיקר על ילדותו ונעוריו הם מעטים מאוד ושנויים במחלוקת, כולל במה שנוגע להוריו ולתאריך לידתו. 
נולד במדריד בשנת 1579 כגבריאל טלייס והוטבל בנצרות קתולית בקהילה (פארוכיה) סאן סבסטיאן בעיר, בתאריך 29 במרץ 1579. זמן רב היו סבורים (הנחת החוקרת בלנקה דה לוס ריוס) כי נולד בשנת 1584 כבן בלתי חוקי של ,פדרו טלייס חירון (Pedro Téllez Giron), הדוכס השלישי של אוסוּנה (Osuna), או אולי של חורחה דה אלנקאסטרה (Jorge de Alencastre). כיום ידוע כי הוריו היו אנשים מהמעמד הנמוך. אביו, אנדרס לופס, היה משרת של הרוזן דה מולינה הררה, ושם אמו היה חואנה טלייס. 
אחותו הגדולה של הסופר, קטלינה טלס, הייתה לנזירה במנזר מגדלנה הקדושה במדריד, תחת השם קטלינה דה סאן חוזה. 
גבריאל טלס למד באוניברסיטת אלקלה דה אנארס, שם הכיר את לופה דה וגה.
הקריירה במסדר הנזירים ובכנסייה

ב-4 בנובמבר 1600 הצטרף גבריאל טלייס למסדר הנזירים "הבתולה הקדושה מריה של הרחמים ושל פדות השבויים" (ידוע כ"לה מרסד" La Merced או המסדר המרסדיאני). חי ולמד במנזרים שונים, כאשר את תקופת החניכות עבר במנזר סאן אנטולין בגוודלחרה (ספרד) (1601) ולאחר מכן הוסמך ככומר בעיר טולדו בשנת 1606. שם המשיך לימודיו לאמנויות ולתאולוגיה.
התגורר בטולדו תקופה ארוכה ושם עשה את התחלתו כסופר תחת שם -העט טירסו דה מולינה.
משם נסע בכמה מסעות - לגליסיה (בשנת 1610 או 1611), עיר סלמנקה (בשנת 1619 ולליסבון. התגורר זמן מה עם בסביליה, סוֹריה - אראגון, סגוביה וואיאדוליד.
שנות פעילותו הספרותית והעימותים עם השלטונות

יש סבורים שהמצליחים שבמחזותיו נכתבו בתקופה 1612–1625. בגלל טענות שהועלו על ידי חוגים כנסייתיים נגד כתביו הספרותיים ומחזותיו, כבר בשנים 1614–1615, נאלץ טירסו דה מולינה לסגת למנזר אסטרקוואל (Esterquel) בארגון.
לאחר מכן, במשך כשלוש שנים, ב-1616–1618 מילא שליחות דתית-חינוכית כפרופסור לתאולוגיה בסנטו דומינגו באיי הודו המערביים, ברפובליקה הדומינקנית של היום. 
בהזדמנות זו נהיה התוודע לפרטים רבים של תולדות כיבוש אמריקה הדרומית והמרכזית על ידי הספרדים (לה קונקיסטה), שהשתמש בהם ביצירותיו. השנים 1621–1625 מצאו אותו שוב במנזר המרצדיאני בעיר הולדתו, מדריד.
במדריד השתלב טירסו דה מולינה במפגשים של האקדמיה לשירה שהקים שם סבסטיאנו דה מדראנו.השתתף בתחרויות לשירה שידעו תנופה באותן השנים והשקיע זמן ומרץ רבים בכתיבת מחזות. הכיר, פרט ללופה דה וגה, דמויות מופת של חיי התרבות בספרד, כמו פרנסיסקו דה קוודו, לואיס דה גוגורה אי ארגוטה, פדרו קלדרון דה לה ברקה, חואן רואיס דה אלרקון. במדריד פורסמו בשנית 1624–1635 חמישה כרכים ממחזותיו. בשנת 1625, הואשם כי כתב קומדיות חילוניות ו"בלתי מוסריות",ונקרא לתת הסברים בפני ה"חונטה" לרפורמת המנהגים "Junta de Reformación de las Costumbres" שהוקמה בקסטיליה על ידי ה"רוזן-דוכס" דה אוליוורס.
אנשי הכנסייה לא התשכנעו מדבריו של האח גבריאל טלייס ואסרו עליו להתעסק בתיאטרון. מסדרו החליט להגלותו אל המנזר קואנקה שבארגון. למרות הכל המשיך טירסו דה מולינה לכתוב עוד מחזות, עד שנת 1632. ב-1626 הופיע שוב במדריד ומשם נשלח לנהל כ"קומנדאדור" את מנזר המסדר בטרוחיליו, על יד קאסרס בחבל אקסטרמדורה. היישוב טרוחיליו היה מקום מוצאם של הקונקיסטדורים למשפחת פיסארו.
לאחר מכן שב לטולדו ואחר כך שוב למדריד ובשנים 1632–1639 התגורר בקטלוניה. בהזדמנות זו קודם במסגרת המסדר והגיע לדרגת "דפינידור חנראל", והוטלה עליו המטלה לכתוב את ההיסטוריה של המסדר.
בשנת 1639 הוענק לו על ידי האפיפיור אורבנוס בשמיני את תואר "מגיסטר" של המסדר. כעבור שנה הוגלה שוב פעם לפרק זמן קצר לקואנקה. אולם את שנותיו האחרונות בילה בסוריה, בארגון, שם מונה בשנת 
1645 בתפקיד הראשי - פריור - של המנזר.
טירסו דה מולינה הלך לעולמו בשנת 1648 במנזר המרסדיאני באלמסאן, על יד סוריה.
יצירותיו > מחזות

דרמות "אסכטולוגיות"
הפתיין מסביליה והאורח מאבן (El Burlador de Sevilla y Covidado de piedra)(1612- 1625, פורסם ב-1630)
הנענש בגלל חוסר אמונה  (El Condenado por esconfiado)(1635)
דרמות תנ"כיות ודתיות
נקמתה של תמר המבוסס על סיפור הגיולי עריות שבין אמנון ותמר מספר שמואל ב
La venganza de Tamar) 1621 - 1623).
האישה השולטת בבית - (על איזבל התנכ"ית)
חייו ומותו של הורדוס (La vida y muerte de Herodes)
Santa Juana, טרילוגיה חואנה הקדושה, (1613 - 1614)
Santo y sastro (קדוש וחייט)
מחזות פולחניים (סקרמנטליים) (Autos sacramentales)
El colmenero divino (הכוורן האלהי)
Los hermanos parecidos, (האחים הדומים)
No le arriendo la ganancia (אינני יכול לערב לך)
דרמות היסטוריות :
הזהירות אצל נשים (La prudencia en la mujer)
טרילוגיה על משפחת פיסארו:  האמזונות בהודו (Amazonas en las Indias),
הנאמנות מול הקנאה  (La lealtad contra la envidia) și (Todo es dar en una cosa).
ההרבה מדי הוא גרוע כמו המעט מדי (Tanto es lo de más como lo de menos)
Stema Portugaliei (Las quinas de Portugal) - ultima sa piesă
דרמות פולקלוריות ואגדתיות :
האהובים מטרואל (Los Amantes de Teruel) (1635)
אביר החסד (El Caballero de gracia)
- הרוזנת הפורקת עול (La Condessa bandolera)
קומדיות עלילתיות ומלחמתיות :
מרתה החסודה  (Martha la piadosa)
Por el sótano y el torno
דון חיל של מכנסים ירוקים (Don Gil de las Calzas verdes) (1615)
הביישן בחצר (El vergonzoso en palacio)
העונש על קלות הדעת (El castigo del penséque)
האהבה רופאה  (El amor medico)
La villana de Vallecas
יצירותיו > סיפורת

ב Cirragales de Toledo 1621 (הווילות מטולדו)
Deleitar aprovechando  1635
יצירותיו > שירה

Panegírico a la casa de Sástago, edición, estudio y notas L. Vázquez, Madrid-Pamplona, Instituto de Estudios Tirsianos, 1998. 104 pp. + facsímil. ISBN 84-923453-1-4.
יצירותיו > כתבים היסטוריים

Historia general de la orden de la Merced (1632 - 1639) (ההיסטוריה הכללתית של המסדר המרצדיאני)